text: Rumænske tyveknægte fik lyndom
  22 marts 2013 kl. 13.00
  Tre rumænske mænd begik indbrud i onsdags. Nu udvises de af Danmark, når de har udstået deres straf.
  Tre rumænske mænd på 21, 24 og 34 år begik indbrud onsdag eftermiddag i en villa i Stouby. De blev anholdt under indbruddet, og det viste sig, at deres bil var fyldt med tyvekoster.
  Nu er de blevet idømt 30 dages fængsel ved retten i Horsens, skriver Horsens Folkeblad.
  Retten besluttede også, at mændene skulle udvises af Danmark, når de har afsonet deres straf.
  